Betogings in Pietermaritzburg veroordeel | Maroela Media
Betogings in Pietermaritzburg veroordeel
Plaaslike jeug maak strate skoon by die Slangspruit-ingang na Imbali- informele nedersetting (15 Mei 2019) (Foto: ANA)
Themba Njilo, burgemeester van Msunduzi, het betogings in Pietermaritzburg die afgelope paar dae veroordeel. Hy het gewaarsku dat vandalisme planne ontwrig om die stad te ontwikkel.
Gemeenskappe in informele nedersettings en laekostebehuising het die strate ingevaar en eis HOP-huise, beter paaie, water en elektrisiteit. Betogings het verlede week begin, net twee dae ná die verkiesing, toe ontstoke inwoners van Tamboville paaie met buitebande, wat aan die brand gesteek is, en ander voorwerpe versper het. Die betogers voer aan hulle wag al sedert 1997 vir huise en hulle raak ongeduldig.
Inwoners van France- informele nedersetting het Maandag ook ingange versper, insluitend die R56 wat Pietermaritzburg met Richmond verbind. Hulle eis antwoorde van Njilo en senior amptenare. Die verkeer het in dele van die stad opgehoop en mense het laat opgedaag vir werk. Die betogings in France het Dinsdag voortgeduur en die burgemeester het vlugtig met inwoners en betogers vergader.
Inwoners van East Street-hostel het Dinsdagaand hulself met stokke bewapen en na die stadsaal opgeruk. Die groep, wat groot dele van East Street met buitebande versper het, het geëis dat kragtoevoer na die hostel herstel moet word. Hulle het eers verdaag ná veiligheidsbeamptes gesê het die burgemeester en senior bestuurders is nie beskikbaar nie.
Njilo het Woensdag die inwoners versoek om die behoorlike kanale te gebruik wanneer hulle ongelukkig is. “Daar is behoorlike kanale wat gebruik moet word wanneer mense nie tevrede is met dienslewering nie. Die gebruik van geweld en die vernietiging van eiendom moet nie toegelaat word nie, want dit beteken dat geld, wat vir dienste aangewend kon word, gebruik moet word vir herstelwerk.”
Die ANC-leierskap in die Moses Mabhida-streek het intussen gesê hulle monitor die gewelddadige betogings en glo die inwoners se kwessies is eg, omdat hulle dit ook tydens die verkiesingsveldtog teëgekom het. Mandla Zondi, koördineerder van die streekstaakspan, het gesê dis belangrik dat die munisipaliteit reageer wanneer kwessies deur inwoners aangeroer word. “Ons is bewus dat die gemeenskappe ontevrede was tydens die verkiesingsveldtog. Ons hoop die munisipaliteit kan die kwessies aanroer.” Hy het die situasie met Njilo bespreek en is vol vertroue dat dit onder beheer gebring sal word.
SAUK-joernaliste in Vrystaat aangeval
33 in hof oor Sassa-bedrog
Is hierdie nie dalk JZ ondersteuners wat nou vir CR wil probleme gee nie.
Sieg · 1 maand gelede
Knap gedaan, stem ANC & breek die plek af vir omdat jy nie saam stem met ANC burgemeester. Viva Viva ANC ondersteuners.
PJC dis moontlik. As jy goes belowe en nie kry nie sal dit gebeur.
Dankie dat die burgemeester gewaarsku het, nou is die saak opgelos en het hy sy taak verrig.
Swak dienslewering is lankal nie werklike rede vir die onluste nie. Dit het ‘n voltydse tydverdryf geword vir mense met ‘n skeefgetrekte lewensuitkyk. Dis vir hulle alte lekker om infrastruktuur te verniel, brand te stig en motors met klippe te gooi. Dis nou hulle lewenswyse…..
Nirvana · 1 maand gelede
Waar in die wereld kry jy n huis, elektrisiteit, water en n teerpad voor jou huis gratis? En dan raak die lot ongeduldig en vandaliseer en verwoes as hulle dit nie kry nie! Die monstertjie wat die ANC in die apartheidsjare geskep het, is nou uit beheer uit! Gelukkig kan hulle nou net hul eie leiers blameer!
Hulle wag al sedert 1997 op hul huise, so ….. hulle was baie geduldig…… ek sou ook!
Maar julle het dan nou weer ANC gestem…..
Penellope Jones · 1 maand gelede
Sjoe, hulle is darem haastig en vinnig met hul eise. . . .
Hulle gaan nog 25 jaar wag.
Michelle · 1 maand gelede
Die betogers moet huleef opruk na die een wat hul als belowe het en nie onskuldig mense in die gedrang bring nie. Hul moet ook nie eiendomme wat nie aan hul behoort beskadig nie maar gaan klaar hul probleme uit by die een wat aanhou belowe en niks doen nie.
Comrades · 1 maand gelede
Ek hoop die Comrades organiseerders neem kennis. Loskop & 2 Oseane het ook onder oproeriges deurgeloop
Ek weet! As julle ‘n kans kry om vir iemand anders te stem wat wél kan diens lewer dan moet julle… oh wag. #verspeeldekANCe
fred · 1 maand gelede
ja, belofde maak skuld, Mandela het reeds in ’94 belowe die ANC gaan per jaar miljoene huise vir hulle bou….wonder hoeveel hulle die laatste 25 jaar gebou is…en hoeveel van hulle nog regstaan..
Hul kan AL daardie goed kry as hul WERK daarvoor – soos die res van ons moet. Hulle sal nie ‘n dag se werk verniet gaan staan en doen nie, maar hulle verwag dat alles aan hulle verniet gegee moet word.